stanford-oval/wikipedia huggingface dataset:
מאן ריי
סולריזציה ו"העמדה עליונה" (superimposition)

בהתאם לרוח התקופה, החל מאן ריי לזלזל בצילומי הפורטרטים שלא נחשבו לאמנות ורצה למצוא דרך חדשה להציג צילומי פורטרט בצורה אמנותית.
בחיפושיו אחר צילום לא קונבנציונלי נתקל מאן ריי בתהליך הסולריזציה. הסולריזציה היא תהליך שהתגלה כבר ב־1840 על ידי ג'ון ויליאם דרפר. 20 שנה אחריו אותו התהליך התגלה על ידי המדען הצרפתי סאבאטייה והתהליך נודע בצרפת כ"אפקט סאבאטייה". מאן ריי ראה לראשונה צילום שעבר סולריזציה ב-1919. היה זה צילום של סטיגליץ שנחשב לפגום עקב חשיפת יתר. ב-1928 אותה התאונה קרתה למאן ריי והובילה אותו לגילוי התהליך. הצלמת לי מילר סיפרה לימים שהייתה איתו בחדר החושך כשגילו יחד את האפקט המיוחד. לדבריה, הדליקה בטעות את האור בזמן שנייר צילום עבר תהליך פיתוח.
תהליך הסולריזציה הוא תהליך שבו לאחר החשיפה הראשונה של הנייר לאור, חושפים אותו פעם נוספת. תהליך זה גורם ליצירת קווי מתאר כהים באובייקט המצולם, קו המתאר נראה כמו קו דו של רישום. הסולריזציה תמיד נחשבה לפגם צילומי אך מאן ריי זיהה את הפוטנציאל האמנותי שב"פגם" זה. תהליך זה עזר למאן ריי לתת לצילומי הפורטרט שלו מעמד של אמנות. הטכניקה הזו עזרה לו ליצור אפקטים מרשימים שיוצרים מעין הילה מסביב לדמות המצולמת. רוב מצולמיו של ריי היו אמנים מפורסמים וההילה בצילום הוסיפה למעמדם הגבוה גם כך.
בנוסף לטכניקת הסולריזציה המציא מאן ריי טכניקה נוספת שנקראה "העמדה עליונה" (superimposition). טכניקת העמדה העליונה הייתה בעצם טכניקה של הדפסת שני נגטיבים על נייר אחד. כלומר, הייתה זו הצגה של שני רעיונות בו זמנית. חיבור שני זמנים ושני מקומות הגורם להם להראות דבר אחד בעל משמעות כפולה. שתי הטכניקות הללו גרמו לכך שמאן ריי הצליח לתת לפורטרטים שלו מעמד אמנותי. הצילום לא היו צילום ישיר של הדמות אלא היו צילומים פסיכולוגיים שהיה ניתן לחוש מהם מיהו האדם המצולם. הטכניקות עזרו לו ליצור אפקטים מרשימים שגורמים לצופה לרצות לספר סיפור על הדמות המצולמת. מאן ריי הצליח ליצור צילום פורטרט שהוא אמנות.
בנוסף לשתי טכניקות אלו, טכניקה נוספת שבה השתמש על מנת לייצר פורטרט אמנותי הייתה גירעון יתר של הצילום. הוא בנה בעצמו מכונת הגדלה, הגדיל את הצילומים יתר על המידה, חימם את האמולסיה ופיתח את הנייר פיתוח יתר. כך התקבל צילום שדומה יותר לציור וריי האמין שהגרעיניות של הצילום היא כמו משיכות המכחול של הצייר. הוא השתמש בהגדלות לא מרוטשות ויצר צילומים מגורענים לגמרי (דבר שנחשב לפגם בתקופתו) שמאן ריי ראה בהם אמנותיים יותר. יש לציין שארבעים שנה לאחר מכן הצילום המגורען היה מאוד אופנתי.
דאדא

לצילומי הדאדא של מאן ריי הייתה תפיסה קונספטואלית שהושפעה מעבודות הרדי מייד של חברו הטוב דושאן. הוא דחה כל תפיסה אסתטית וחיפש לצלם נושאים שאף אחד לא צילם.
לכן הצילום הדאדאיסטי של מאן ריי החל כצילום המתעד את האובייקטים הדאדאיסטים שיצר. מאן ריי השתמש באובייקטים שלו כנושא צילום על מנת ליצור צילומים מיוחדים עם נושא מיוחד. הוא צילם אובייקטים ביתיים ונתן להם כותרות דאדאיסטיות כמו למשל צילום בשם "Trans Atlantic" שהוא צילום של גפרורים, בדלי סיגריות, אפר וחתיכות נייר מקופלות.
צילומי הדאדא הראשונים שלו מ־1918 היו "איש" (צילום של מקציף ביצים) ו"אישה" (קונסטרוקציה של רפלקטורים ואטבי כביסה). בשתי העבודות הצל הוא מרכיב משמעותי. הצל מעצים את האובייקט המצולם, גורם לו להראות דרמטי ואפילו אנושי למרות שאנו יודעים שזה בסך הכל אובייקט ביתי.
דושאן רשם לעצמו לצלם את הצללים שמטילות עבודות הרדי מייד שלו וכאן מאן ריי עושה מעין מחווה לדושאן ומצלם את הרדי מיידים שלו מטילים צל.
צילום הדאדא המפורסם ביותר שלו הוא הצטברות אבק מ־1920. בצילום זה הוא צילם את שכבת האבק העבה שהצטברה על עבודת "הזכוכית הגדולה" של דושאן. שכבת האבק בצילום היא זו הטילה את הצללים. הצילום של העבודה נראה כמו צילום של שטח מדברי מוזר והאבק והצללים נותנים את תחושת הזמן החולף.
טריסטן צארה הכריז כי עבודות הריוגרפיה של מאן ריי הן עבודת דאדא טהורה וכי העבודות של מאן ריי מדגימות רוח דאדאיסטית. למרות זאת, מאן ריי מעולם לא החשיב את עצמו לדאדאיסט.
סוריאליזם

הסוריאליסטים נמשכו לעבודותיו של מאן ריי עקב תפיסותיו הקונספטואליות והשימוש בצילום לערעור המציאות. הם התלהבו מהחידושים הטכניים שלו .
מאן ריי נחשב לצלם הסוריאליסט הראשון ובמשך תקופה ארוכה גם ליחיד.
הוא עשה עבודות סוריאליסטיות כבר בשנת 1921, שלוש שנים לפני הסוריאליזם.
צילומיו הופיעו בכתבי העת והפרסומים והסוריאליסטים. הם הופיעו כצילומים בפני עצמם אך גם כאילוסטרציות לטקסטים סוריאליסטים והופיעו גם במילון הסוריאליסטי.
בנוסף לכך, מאן ריי היה הצלם המתעד של האמנות הסוריאליסטים והאמנים הסוריאליסטים.
בספר שנקרא "אילוסטרציה" שהופק על ידי פול אלואר ואנדרה ברטון הופיעו צילומיו של מאן ריי כאילוסטרציות לתחומי העניין השונים של מאן ריי. הצילומים חשפו את אהבתו של ריי ליופי של האובייקט הלא שגרתי ולעוות המציאות.
מאן ריי מעולם לא החשיב את עצמו סוריאליסט אך עבד בקרבה רבה לקבוצה.
לקריאה נוספת

1. 1977 ,Schwarz, Arturo, MAN RAY the rigour of imagination
Schwarz, Arturo, Man Ray, Birmingham Museum of Art, 1980 .2
de l'Ecotais Emmanuel and Sayag Alain .3
Man ray photography and its do, 1998
Vanci-Perahim, Man Ray 1890-1976, 1977.4
הערות שוליים

↑  A Histort of photography, New York: Taschen, עמ' 531
| --- | --- |
בקרת זהויות :  NLI: 987007266962705171  PLWABN: 9810618351905606  AGSA: 3408  BIBSYS: 11050822  BNE: XX999536  BnF: cb119212618 (data)  CANTIC: a10144055  CiNii: DA01282892  GND: 118598694  ICCU: CFIV000069  ISNI: 0000 0003 6863 4715  KulturNav: 3dd43a74-d946-488a-bb93-c47f009f5e7e  LCCN: n80019625  LNB: 000136694  MusicBrainz: bb7e8104-54ae-4efa-bfb6-ab8e3549d637  NDL: 00453776  NKC: jn19992000953  NLA: 35820496  NLG: 220595  NLK: KAC2018H4115  NSK: 000092996  NTA: 068676611  PIC: 2229  RERO: 02-A000136079  RKD: 65785  SELIBR: 265168  SNAC: w64j0gzx  SUDOC: 027309592  TePapa: 6466  Trove: 1102512  ULAN: 500015030  VcBA: 495/151804  VIAF: 7396101   WorldCat (עם VIAF): 7396101 
הצטברות אבק (בצרפתית: Elevage de poussière), תצלום שיצרו מאן ריי ומרסל דושאן ב-1920
מאן ריי וסלבדור דאלי, בפריז, ה-16 ביוני 1934
קברו של מאן ריי ושל אשתו בבית הקברות מונפרנאס
שני קוני למל (סרט)

| --- | --- |

 מבוסס על:  שני קוני למל 
 בימוי:  ישראל בקר
 הופק בידי:  מרדכי נבון
 תסריט:  ישראל בקר יעקב בודו אברהם גולדפדן (המחזה המקורי)
 שחקנים ראשיים:  מייק בורשטיין שמואל רודנסקי רפאל קלצ'קין אלישבע מיכאלי רינה גנור
 מוזיקה:  שמעון כהן, שאול (סורין) ברזובסקי
 מדינה:  ישראל 
 חברת הפקה:  סרטי גבע
 חברה מפיצה:  סרטי רול
 הקרנת בכורה:  26 ביולי 1966
 משך הקרנה:  120 דקות
 שפת הסרט:  עברית
 סוגה:  סרט מוזיקלי 
 תקציב:  900,000 ל"י
 הכנסות:  451,300 ל"י נטו (1967)
 סרט הבא:  קוני למל בתל אביב
 דף הסרט ב־IMDb
 
שני קוני למל הוא סרט ישראלי קומי משנת 1966 המבוסס על תרגום המחזמר היידי "שני קוני למל" של אברהם גולדפדן.
בסרט מגלם מייק בורשטיין שתי דמויות במקביל (קוני ומקס) בקומדיה של טעויות, על רקע השטעטל. הסרט כולל שירים וריקודים שהידוע שבהם הוא שירו של קוני למל "אומרים כי אני אינני אני..." בביצועו של בורשטיין. סרט זה הוא הראשון בסדרת סרטי "קוני למל", ואף היה הסרט הראשון בקריירה הקולנועית של בורשטיין..
עלילה

הסרט מספר על ניסיון השידוך של קוני למל, בנו הילדותי, כבד הפה, העיוור למחצה והפיסח של שלום מוני פרידברג, ראש הקהילה היהודית בשכריאווקה, עם קרולינה, חברתו של בן דודו, הסטודנט המשכיל מקס, בנו של רופא העיירה קבצנסק. בכדי למנוע את השידוך של קוני למל עם אהובתו קרולינה, מתחזה מקס לקוני למל בשל היותו דומה לו באופן מפליא, מה שיוצר קומדיה של טעויות. קלמן השדכן מנסה למצוא חתן לבתו ליבלה, ואף מנסה לשדך את קוני למל לקרולינה, בתו של פנחס'ל גביר העיירה קבצנסק, לפי בקשתו של אביה, המנסה להרחיקה ממקס, אותו היא אוהבת. לבסוף קוני למל מתחתן עם ליבלה בת השדכן, ואילו מקס מתחתן עם קרולינה אהובתו.
שחקנים ודמויות

| שחקנים | דמויות |
| --- | --- |
מייק בורשטיין: קוני למל / מקס
רפאל קלצ'קין: קלמן סולובייצ'יק, השדכן
ז'רמן אוניקובסקי: ליבל'ה, בת השדכן
שמואל רודנסקי: פנחס'ל, גביר העיירה קבצנסק
אלישבע מיכאלי: רבקה, אשת הגביר
רינה גנור: קרולינה, בת הגביר
אהרן מסקין: שלום מוניה פרידברג, ראש הקהילה היהודית בשכריאווקה, אביו של קוני למל
מרדכי (פופיק) ארנון: חבר של מקס
חנן גולדבלט: חבר של מקס
אושיק לוי: חבר של מקס
שלמה וישינסקי: חבר של מקס
אברהם רונאי: ציבק הספר, חבר של מקס
ארי קוטאי: ד"ר חיים ביניוקו, אביו של מקס
פסח בורשטיין: שיעלע, העגלון
ג'טה לוקה: ציפה לאה, המשרתת בבית פנחס'ל הגביר
זישא גולד: טודריק, אחד מאנשי שכריאווקה
שמואל סגל: חבר של שלום מוניה פרידברג
אלברט כהן: אחד מחסידי קבצנסק
אבינעם מור-חיים: אחד מחסידי קבצנסק
ישראל רובינצ'יק: החייט
שלמה חרמון: בעל הפונדק
דודו טופז: חבר של מקס
קבלת הסרט

עם 900,000 כרטיסים שנמכרו בסך הכול, הסרט עומד במקום החמישי בתולדות ישראל מבחינת הצלחה מסחרית – אחרי "אסקימו לימון", "קזבלן", "סאלח שבתי" ו"שתי אצבעות מצידון". עד סוף 1967 צפו בו 876,200 איש, והוא הכניס 451,300 ל"י נטו למפיקים, שהשקיעו בו כ-900,000 ל"י. לסרט נעשו שני סרטי המשך: "קוני למל בתל אביב" ו"קוני למל בקהיר". סרטים אלו  היוו הצלחה, אך לא כמו הסרט המקורי שנצמד למחזה שהוצג קודם בתיאטרון, טרם כתיבת התסריט לסרט קולנוע. אף שהעיקרון של קרובי משפחה זהים שהאחד חרדי והשני חילוני נשמר גם בסרטי ההמשך, דמות החילוני שונתה מעט. בסרט זה הראשון בסדרה היו אלו קוני ומקס בני הדודים, ובסרטי ההמשך הדמויות המרכזיות הן קוני ומוני האחים התאומים.
הסרט משתייך לסוגת סרטי געפילטע פיש. בסרט מודגשת דמותו של קוני למל באופן המעוצב על פי היחס העוקצני של החברה החילונית לדמותו של החרדי. דמות זו יצרה אבטיפוס סטריאוטיפי של דמות "החרדי" בסרטים, שהועברה גם לסרטים ומחזות אחרים. כך, לדוגמה, אמר ג'קי לוי: ”הדוסים שחצו פריים היו בתפקיד דוסים ונשאו על גבם את כל המגזר. אם יש שני אחים ב'קונילמל', אז הדתי יהיה הרפוי והחלש.”
מבקר הקולנוע מאיר שניצר כתב על הסרט: ”שני קוני למל מעולם לא נחשב לאבן דרך בתולדות הקולנוע הישראלי אך אי-אפשר להתעלם מתרומתו העצומה לשרטוט דמותו של אדם דתי או ליתר דיוק חרדי. קונילמל הוא אמנם נער חרדי מן העיירה, אך גם דמויות של דתיים אחרים שבות ועולות על המסך הישראלי כהומאז' לדמותו  האגדית של בורשטיין.”
הערות שוליים

↑  מוכר גם כ"קונילמל", הופץ בעולם תחת השמות: "Two Kuni Lemel" ו-"The Flying Matchmaker".
↑  שם המחזמר במקור: "צוֵוי קוני לעמל".
↑  שני הסרטים בהם שיחק בורשטיין לפני כן: "סאלח שבתי" (1964) ו"שבת המלכה" (1965) לא היו בעלי תפקיד משמעותי בקריירת הקולנוע שלו כמו תפקידו ב"שני קוני למל", ובורשטיין מזוהה יותר עם דמותו של קוני למל מאשר עם דמויות אחרות שגילם. כך לפי עדותו של בורשטיין עצמו (מקור: רועי בהריר, קונילמל לנצח, באתר nrg‏, 8 באוקטובר 2009)
↑  נחום מוכיח, "יש מספיק קוני למלים בכנסת", באתר הבמה
↑  Frank Bren, Amy Kronish. World cinema: Israël. Flicks Books, 1996. עמ' 246.
↑  גרץ, נורית. סיפור מהסרטים: סיפורת ישראלית ועיבודיה לקולנוע. הוצאת האוניברסיטה הפתוחה, 1993. עמ' 55.
↑  ידיעון: שנתון ידיעות אחרונות לשנת 1967. הוצאת ידיעות אחרונות, 1968. עמ' 149.
↑  קורצפלד שורה, תמורות בייצוג יהודי דתי וממסד דתי בקולנוע ישראלי מהקמת מדינת ישראל ועד סוף שנות ה-90, עבודה סמינריונית, האוניברסיטה הפתוחה, 2003
↑  אפרת זמר, השולטים בכיפה, באתר nrg מעריב, 23 באוקטובר 2005
↑  מאיר שניצר, "הקולנוע הישראלי", עמוד 7
חתירה בקאנו

חתירה בקאנו היא פעילות ספורטיבית ופנאי הכוללת תנועה על פני מים באמצעות קאנו ומשוטים. בעבר הקאנו שימש ככלי תחבורה שאיפשר לנוע בנהרות ואגמים לצורכי דיג, ציד ומסחר. במהלך השנים, התפתח הקאנו מכלי עבודה חיוני לספורט תחרותי הכולל תחרויות מקצועיות כמו ספרינט.
היסטוריה של חתירה בקאנו

חתירה בקאנו החלה בתור אמצעי תחבורה וכלי שימושי בחברות קדומות רבות ברחבי העולם. הילידים בצפון אמריקה ובאמזונס בנו קאנו מעצים גדולים כמו עץ הברזיל. בשבטים בצפון אמריקה, השתמשו בעיקר בקליפת עץ הבירץ' בגלל הקלילות והעמידות שלו. הצורה הייחודית של הקאנו אפשרה לנוע במהירות במים רדודים ולהתמודד עם תנאי מים מגוונים, דבר שהפך את הקאנו לכלי חיוני למסחר, דיג וציד.
המתיישבים האירופיים שלמדו על השימוש בקאנו מהילידים שיפרו את העיצוב באמצעות טכניקות וחומרים חדשים, ובכך יצרו קאנו היברידי המשלב אלמנטים מסורתיים עם חדשניים. במהלך המאות ה-19 וה-20, שיפורים נוספים בחומרים כמו פיברגלס וקרבון פייבר שיפרו עוד יותר את הקאנו, שהפך לקל יותר ועמיד יותר.
סוגי חתירה בקאנו

חתירה בקאנו כוללת מגוון רחב של פעילויות, החל מתיור וחתירה רגועה במים רגועים ועד לתחרויות אולימפיות במים סוערים. הסוגים העיקריים של חתירה בקאנו כוללים:
חתירה פנאי: רבים מוצאים הנאה בחתירה רגועה באגמים ונהרות, כשהמטרה היא ליהנות מהנוף ולהירגע. חתירה כזו מתאימה לכל הגילאים וכוללת לעיתים גם פעילויות כמו דיג וצפייה בציפורים.
תחרויות חתירה: חתירה תחרותית כוללת משחים במהירות (ספרינט) וחתירה במים סוערים (סלאלום). המשחים כוללים מרחקים מגוונים ומחייבים טכניקה וכושר גופני גבוהים. בתחרויות סלאלום, החותרים צריכים לנווט את הקאנו שלהם דרך שערים במורד נהר סוער, דבר המצריך מיומנות ושליטה גבוהה.
חתירה במים סוערים: פעילות מאתגרת הכוללת חתירה בנהרות עם זרמים חזקים ומפלים. סוג זה של חתירה דורש ציוד מיוחד ומיומנות גבוהה, והוא פופולרי בקרב חובבי הרפתקאות.
טכניקות חתירה

כדי להצליח בחתירה בקאנו, חשוב להכיר מספר טכניקות חתירה בסיסיות. אחת הטכניקות הבסיסיות היא ה-J-Stroke, המאפשרת להוביל את הקאנו בכיוון הרצוי ללא צורך להחליף צדדים. טכניקה נוספת היא ה-Draw Stroke, המשמשת להזזת הקאנו הצידה, ושימוש בה חשוב במיוחד במצבים של חתירה במים סוערים.
ציוד חתירה

ציוד החתירה כולל את הקאנו עצמו, משוטים, חגורת הצלה, ביגוד מתאים ונעליים ובנוסף, ציוד מגן כמו קסדה וביגוד נאופרן (אנ') חיוניים במיוחד בחתירה במים קרים וסוערים.
הערות שוליים

1 2  Exploring Canoeing History: From Ancient Times to Modern-Day | TheSportsReviewer.com, thesportsreviewer.com, ‏2024-02-15 (באנגלית אמריקאית)
↑  Tristan, Canoe Basics: History, Construction and Usage, CoreMoment Outdoors, ‏2023-10-30 (באנגלית אמריקאית)
1 2  Noel Linsey, A Brief And (Mostly) Accurate History Of Canoes, North American Outdoorsman, ‏2022-02-05 (באנגלית אמריקאית)
↑  Feyisolami Akinyele, Who Invented Canoeing? The Complete History, Active On The Water, ‏2022-06-07 (באנגלית אמריקאית)
↑  Canoeing: history, rules, disciplines, equipment and more, Seu Melhor Jogo, ‏2024-02-09 (באנגלית אמריקאית)
1 2  Canoeing: history, rules, disciplines, equipment and more, Seu Melhor Jogo, ‏2024-02-09 (באנגלית אמריקאית)
| --- | --- |
בקרת זהויות :  NARA: 10637173  NKC: ph114861
פוג'יפילם

| --- | --- |


מטה החברה בטוקיו, יפן
 נתונים כלליים
 סוג:  חברה ציבורית
 בורסה:  הבורסה לניירות ערך בטוקיו (4901) 
 מייסדים:  Fujifilm Holdings 
 תקופת הפעילות:  1934–הווה (כ־91 שנים)
 חברת אם:  "דייסל" (אנ') Sumitomo Mitsui Banking Corporation (אנ')
 חברות בנות:  Fujifilm (United States)  Fujifilm (United Kingdom)  Fujifilm (Netherlands)  Fujifilm Toyama Chemical 
 מיקום המטה:  מינאטו 
 ענפי תעשייה:  תעשיית הצילום 
 מוצרים עיקריים:  תוכנה, מכונת צילום, מצלמה, מצלמת רפלקס, still camera 
 הכנסות:  2,859,041,000,000 ין יפני (נכון ל־2022) 
 רווח:  104,431,000 ין יפני (נכון ל־2008) 
 עובדים:  75,845 (נכון ל־2006) 
  
 www.fujifilm.com
 
פוג'יפילם (באנגלית: FUJIFILM Holdings Corporation; ביפנית: 富士フイルムホールディングス株式会社, Fujifirumu Hōrudingusu kabushiki gaisha‏) היא חברה יפנית רב-לאומי שבסיסה בטוקיו. החברה פועלת בתחום הצילום, האופטיקה, האלקטרוניקה, הרפואה, הביוטכנולוגיה והכימיקלים.
החברה החלה את דרכה כיצרנית סרטי צילום (אותם היא עדיין מייצרת) והתרחבה לתחומי ייצור הכוללים: פתרונות תיעוד, ציוד הדמיה ואבחון רפואי, קוסמטיקה, תרופות, רפואה רגנרטיבית, מוצרים מבוססי תאי גזע, תרופות (כולל תרופות ביולוגיות), מדיה מגנטית, ציפוי מכשור אופטי, צגי מחשב, מכונות צילום, מדפסות, מצלמות דיגיטליות וציוד וחומרים לתעשיית הצילום.
היסטוריה > במאה ה-20

חברת פוג'יפילם נוסדה ב-1934 בשם Fuji Photo Film Co., Ltd כחברת בת של חברת הכימיקלים "דייסל" (אנ') על מנת לייצר סרטי צילום וסרטי צילום רנטגן.
בשנות ה-40 נכנסה החברה לשוק המשקפיים, העדשות והציוד האופטי ולאחר מלחמת העולם השנייה חדרה לתחום מצלמות הרנטגן, הדפוס, הדמיה אלקטרונית וחומרים מגנטיים. ב-1962 השיקו פוג'י וחברת זירוקס את פוג'י-זירוקס (אנ') מיזם משותף שהתמקד בפיתוח מכונות צילום. החברה גם פיתה מסרטה ביתית חדשנית בפורמט "סופר 8".
החל מאמצע שנות ה-50 החלה פוג'יפילם להתפשט לרחבי הגלובוס תוך שהיא מקימה שלוחות במדינות שונות ובשנות ה-80 החלה להעביר ייצור מיפן למפעליה ברחבי העולם. בשנים אלו פיתחה החברה מוצרים בתחום הצילום, הרפואה והדפוס מבוססי טכנולוגיה דיגיטלית והייתה החברה הראשונה בעולם שהפעילה רדיוגרפיה דיגיטלית (CR) שהפחיתה את החשיפה לקרינה של הטכנאים והחולים.
בשנות ה-80, כשהיא חברת סרטי הצילום הדומיננטית ביפן, הייתה פוג'יפילם בין נותני החסות לאולימפיאדת לוס אנג'לס (1984) דבר שהיווה קרש קפיצה להרחבת פעילותה בצפון אמריקה תוך דחיקת רגליה של קודאק. במסגרת התרחבות זו הקימה החברה מפעל ייצור סרטי צילום בארצות הברית. בנוסף באותה תקופה הייתה החברה הראשונה ששיווקה מצלמה חד פעמית זולה. קודאק בתגובה גם החלה לייצר ולשווק מצלמות חד-פעמיות.
ב-1995 הגישה קודאק תלונה לארגון הסחר העולמי על התנהלות לא הוגנת של פיג'יפילם בחסימת כניסתה לשוק היפני. התלונה נדחתה ב-1997.
בשנות ה-90 השקיעה החברה בפיתוח הצילום הדיגיטלי ובייצור המצלמות הדיגיטליות הראשונות (כולל מצלמות רנטגן). בתחילה חששו הצלמים המסורתיים שאיכות התמונה בפלטפורמה הדיגיטלית תהייה נמוכה מהסרטים אולם עם השנים השתפרה הטכנולוגיה והתרחב השימוש בצורת צילום זו. במקביל באותה תקופה החלה במלחמת מחירים עם קודאק בתחום סרטי הצילום. כך שלבסוף פוג'י וקודאק הוזילו את המחירים של סרטי הצילום לרמה של כסנט לתמונה.
היסטוריה > במאה ה21

בתחילת 2001 הגדילה "פוג'יפילם" את חלקה במיזם המשותף "פוג'י-זירוקס", אשר מייצרת מכונות צילום ומדפסות משרדיות, ל-75%. מכירות החברה המשותפת, שהעסיקה למעלה מ-30,000 עובדים באותה עת, הסתכמו ב-1999 ב-7.8 מיליארד דולר. ש-90% מהכנסה זו באה מיפן.
בתחילת המאה ה-21 התגבר המעבר של העולם לצילום דיגיטלי תוך זניחת השימוש בסרטים המסורתיים. תופעה זו חייבה את פוג'יפילם לשנות את האסטרטגייה שלה מן הייסוד ולפתח קווי ייצור חדשים שיענו על השינויים בשוק. בניגוד לקודאק שלא הצליחה להתמודד עם השינויים והגישה ב-2012 בקשה לפשיטת רגל, הצליחה פוג'יפילם לצלוח את המשבר תוך הרחבת סל מוצריה. עם זאת נכשלה ההשקעה של החברה בקו ייצור מצלמות דיגיטליות לאחר ששוק הצילום עבר לטלפונים סלולרים. תחום שבו הגדילה את פעילותה באמצעות רכישות היה מדפסות ודפוס דיגיטלי.
ב-2018 החלה החברה בתהליך של רכישת השליטה בתאגיד זירוקס האמריקאי, אולם המהלך נכשל עקב התנגדות משקיעים. עם זאת היא רכשה את מלוא הבעלות על המיזם המשותף פוג'י-זירוקס ושינתה את שמו ל"פוג'יפילם חדשנות עסקית" (Fujifilm Business Innovation).
ב-2019 רכשה פוג'יפילם את חטיבת הדיאגנוסטיקה הרפואית של חברת היטאצ'י.
נכון ל-2020 עובדים בחברה כ-74,000 עובדים דרך כ-300 חברות בנות כשמטה החברה נמצא בטוקיו.
מוצרי החברה

סרטי צילום: פוג'יפילם מייצרת מגוון רחב של סרטי צילום המיועדים לצילום בצבעים סטנדרטיים, בצבעים עשירים לצילום נוף/בעלי חיים, בצבעים רכים לצילום פורטרטים ובני אדם, בסרטים המדמים סרט וידאו ובשחור לבן או שחור לבן עתיק.
מצלמות דיגיטליות ועדשות : פוג'יפילם מייצרץ מגוון רחב של מצלמות אשר בתפעולן ובמראה החיצוני שלהן יש אלמנט רטרו המזכיר את מצלמות הפילם המסורתיות:
מצלמות בעלות חיישן APSC עם עדשות קבועות שלא ניתנות להחלפה, ובהן XF-10; X100V.
מצלמות בעלות חיישן APSC עם עדשות מתחלפות, סידרה זו מכונה סידרה X, וכלולות בה המצלמות הבאות: X-T200; XA7;X-t30; X-e4; X-s10; X-t3; Xt4 .
מצלמות בעלות חיישן מידיום פורמט עם עדשות מתחלפות סידרה זו נקראת סדרת GFX, וכלולות בה המצלמות הבאות: GFX-50S; GFX- 50R; GFX-100S; GFX-100.
פוג'יפילם בישראל

פוג'יפילם החלה לפעול בישראל בשנת 1963, כאשר איש העסקים כדורי שמעוני החל לייבא את מוצרי הצילום שלה. עד אז שלטו בשוק בישראל מוצרי קודאק האמריקאית ואגפא הגרמנית.
בשנות ה-90 של המאה ה-20 החלה לשתף פעולה עם חברות טכנולוגיה מישראל. ב-1991 החלה לרכשו מחברת "צורן מיקרואלקטרוניקה מחיפה שבבים למצלמות דיגיטליות. ב-2001 המיזם "פוג'י זירוקס" החל לשלב במוצריו טכנולוגיות הדפסה של חברת Electronics for Imaging של היזם הישראלי אפי ארזי. ב-2002 החלה בשיתוף פעולה עם חברת ההזנק XMPieץ באותה שנה גם החלה לשווק את הדיסק און קי של חברת M-Systems הישראלית בראשות דב מורן, תחת שם המותג שלה.
ב-2008 השקיעה החברה בקרן הון הסיכון "ורטקס ישראל". לקרן היה אקזיט מוצלח עם מכירת חברת Waze ברווח ניכר.
ביוני 2013 חברת "ממטק" קיבלה את הזיכיון לייצג את החברה בישראל בתחום ייצור המעגלים המודפסים.
פרשת היאקוזה

ב-1994 הודיע המשנה לנשיא של פוג'יפילם, ג'ונטרו סוזוקי (Juntarō Suzuki), על הפסקת תשלום דמי החסות לארגון היאקוזה ביפן וכתגובה נרצח על ידי הארגון. אירוע זה העלה לכותרות את ההתשלומים שמעבירות חברות מסחריות לארגון הפשע.
הערות שוליים

1 2  ספורה של חברה, הארץ, 28 באפריל 1967
↑  חברות מספרות על עצמן - מצלמות "פוג'יקה", הארץ, 30 ביולי 1967
↑  איי.פי, צלם וזרוק - כל השנים אנחנו מכניסים פילם למצלמה; עכשיו באו היפאנים והכניסו מצלמה לפילם.צלם וזרוק כל השנים אנחנו מכניסים פילם למצלמה;עכשיו באו היפאנים והכניסו מצלמה לפילם., מעריב, 29 במאי 1986
↑  חברות קודאק ופוג'י הכניסו בשבוע שעבר לשוק מצלמות זולות, שניתן לצלם בהן פילם אחד. המצלמה החד-פעמית של קודאק תעלה 6.85 דולר, חדשות, 22 בפברואר 1987
↑  בלומברג, ז'נבה, ‏אירגון הסחר העולמי דחה תביעת קודאק נגד יריבתה פוג'י, באתר גלובס, 8 בדצמבר 1997
↑  חייך, מורידים מחירים, באתר גלובס, 23 בנובמבר 1998
↑  רויטרס, פוג'י תרכוש 50% מהחזקותיה של זירוקס במיזם משותף שלהן ביפאן תמורת 1.3 מיליארד דולר, באתר TheMarker‏, 6 במרץ 2001
↑  מאת אליהו חסין, ‏זירוקס קרובה למכירת חלק משותפות פוג'י-זירוקס לפוג'י, באתר גלובס, 5 במרץ 2001
↑  סוכנויות הידיעות, הורדת מחירים פגעה ברווחי יצרניות המצלמות הדיגיטליות פוג'י, אולימפוס וסאניו, באתר TheMarker‏, 1 בפברואר 2005
↑  אשר שכטר, פוטו רצח: התרסקותה של קודאק, באתר TheMarker‏, 12 באוקטובר 2011
↑  סוכנויות הידיעות, פוג'י פוטו פילם היפאנית תרכוש את חטיבת הזרקת הדיו של אווקיה הבריטית תמורת 260 מיליון דולר, באתר TheMarker‏, 26 בדצמבר 2005
↑  רויטרס, ניצחון למשקיעים האקטיביסטים: זירוקס ביטלה המיזוג בשווי 6 מיליארד ד' עם פוג'יפילם, באתר TheMarker‏, 14 במאי 2018
↑  בני יעקבי, מראות וצלילי המחר, מעריב, 17 בנובמבר 1986
↑  פרסומת של פוג'יפילם מ-1967 - לתוצאות טובות יותר - פילם לייטפאן תוצרת פוג'י - שמונשרייד (המזרח התיכון) בע"מ, הארץ, 22 באוקטובר 1967
↑  איי אונליין, הערכות: קודאק, פוג'י וקאנון מתמודדות על רכישת הסטראט אפ הישראלי PIC4U, באתר TheMarker‏, 22 ביוני 2000
↑  אורי גינוסר, החברה החיפאית "צורן" עושה את זה עם היפנים – בגדול, מעריב, 12 במאי 1991
↑  סוכנויות הידיעות, EFI ופוג'י זירוקס ישלבו טכנולוגיות להספקת הדפסות באיכות גבוהה, באתר TheMarker‏, 6 בנובמבר 2001
↑  בועז גילמור, ‏חברת XMPie חתמה על הסכם ראשון עם ענקית הדפוס פוג'י זירוקס בהיקף 2 מיליון דולר, באתר גלובס, 16 בדצמבר 2002
↑  נטע יעקבי, פוג'י תשווק תחת שם המותג שלה את הדיסק-און-קי של אם סיסטמס, המשמש לאחסון מידע, באתר TheMarker‏, 10 ביולי 2002
↑  בתיה פלדמן, ‏היפנים מחפשים הזדמנויות בישראל, בוורטקס הם כבר שמו 80 מיליון דולר, באתר גלובס, 9 במרץ 2008
↑  ענבל אורפז, הקרן שעשתה אקזיט בווייז - גייסה 150 מיליון דולר, באתר TheMarker‏, 10 בפברואר 2016
↑  ממטק זכתה בנציגות של פוג'י למכונות השמת SMT - Techtime - חדשות אלקטרוניקה והייטק, באתר Techtime - חדשות אלקטרוניקה והייטק, ‏13 ביוני 2013
↑  Eiko Maruko, תשלום ליאקוזה, באתר japanesestudies.org.uk
| --- | --- |
בקרת זהויות :  ISNI: 0000 0004 1770 2279  NDL: 01119995  TePapa: 37037  VIAF: 253969405   WorldCat (עם VIAF): 253969405
ברנדין פודז'מסקי

| --- | --- |
 לידה:  25 בפברואר 2003 (בן 21) גרינפילד, ויסקונסין, ארצות הברית
 עמדה:  קלע, רכז
 גובה:  1.93 מטרים
 מספר:  2
 מכללה:  אוניברסיטת אילינוי באורבנה-שמפיין (2021–2022)   אוניברסיטת סנטה קלרה (2022–2023)
 דראפט:  בחירה מספר 19, 2023 גולדן סטייט ווריורס
 קבוצות כשחקן
 2023–:  גולדן סטייט ווריורס
 הישגים כשחקן
 חמישיית הרוקיז הראשונה (2024)
ברנדין פודז'מסקי (באנגלית: Brandin Podziemski; נולד ב-25 בפברואר 2003) הוא כדורסלן אמריקאי המשחק בעמדות הקלע והרכז בגולדן סטייט ווריורס.
קריירה

פודז'מסקי נולד בגרינפילד, ויסקונסין, למשפחה ממוצא פולני. בעונתו השנייה בתיכון העמיד ממוצעים של 22.5 נקודות ו-9.3 ריבאונדים למשחק, בעונתו השלישית העמיד ממוצעים של 27.6 נקודות ו-9.2 ריבאונדים למשחק ובעונתו האחרונה העמיד ממוצעים של 35.1 נקודות, 10 ריבאונדים, 5.6 אסיסטים ו-4 חטיפות למשחק. הוא בחר לשחק עבור קבוצת הכדורסל של אוניברסיטת אילינוי באורבנה-שמפיין, אך מיעט לשחק ועבר לקבוצת הכדורסל של אוניברסיטת סנטה קלרה. במשחק פתיחת העונה קלע עבור קבוצתו 30 נקודות, והוסיף 9 ריבאונדים ו-5 חטיפות בניצחון קבוצתו 84–72 על מזרח וושינגטון.
ב-22 במרץ 2023 הכריז כי יתמודד בדראפט 2023 ב-NBA. בדראפט נבחר בבחירה ה-19 על ידי גולדן סטייט ווריורס. ב-7 ביולי חתם על חוזה רשמי בקבוצה, והצטרף לסגל הקבוצה לליגת הקיץ של ה-NBA.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2023/2024 | גולדן סטייט | 74 | 28 | 26.6 | 0.454 | 0.385 | 0.633 | 5.8 | 3.7 | 0.8 | 0.2 | 9.2 |
| קריירה | קריירה | 74 | 28 | 26.6 | 0.454 | 0.385 | 0.633 | 5.8 | 3.7 | 0.8 | 0.2 | 9.2 |